《夜梦亦好园》
宋代·喻良能

薄宦思归切，天涯秋气深。
一番南国梦，千里故园心。
历历湖边路，悠悠沙上禽。
横枝清绝处，何日复追寻。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。